《对雪作》
明代·柯潜

去年腊月江南村，梅花如雪飞纷纷。今年饱看京城雪，色比梅花更清绝。

繁弦急管是谁家，流苏帐暖倾流霞。何如金马门中客，瓦鼎敲冰閒煮茶。

玉楼棱层银海动，自笑书生能忍冻。漏声催就碧窗眠，一夜寒光照清梦。

作者简介：柯潜（1423—1473）明状元。字孟时，号竹岩，莆田城厢区灵川镇柯朱村人。生于明成祖永乐二十一年，卒于宪宗成化九年，年五十一岁。性高介，邃于文学。